**NAVODILA ZA DELO, TOREK, 17. 3. 2020**

**ANGLEŠČINA**

Navodila za delo imate v priponki.

**SLOVENŠČINA – 2 URI**

**PRAVLJICA TRIJE METULJI**

Besedilo pravljice imate v priponki, zraven so tudi navodila za delo.

**SPOZNAVANJE OKOLJA**

**VREME IN VREMENSKI ZNAKI**

V mapi ima vaš otrok že pripravljene učne liste. List obreže in nalepi v zvezek s pikapolonico. Tisti otrok, ki samostojno že bere, lahko navodila bere sam. V kolikor pa otrok še ne bere navodil, pa mu jih prosim, preberite vi.

**MATEMATIKA**

Ustno računanje v obsegu do 10, števila do 10. Lahko računa že na simbolni ravni ali s pomočjo konkretnih ponazoril: prsti, kocke, fižol,…

* Povejte številko, otrok pokaže prste.
* Pokažite prste, otrok pove številko, številko naj prepozna s čim manj štetja prstov.
* Šteje naj do 10 in zraven dela počepe, poskoke,…
* Šteje naj od 10 nazaj.
* Račun naj nastavi s konkretnim materialom. Pri odštevanju npr. kocke postavi vodoravno (kot cesta) in jih odvzema od zadaj – od desne prosti levi.
* Če imate igralne kocke, meče dve kocki hkrati in sestavi račun seštevanja, odštevanja.
* Če imate domine, lahko računa s pomočjo domin, sešteva in odšteva.

Namig – te računske vaje lahko delate tudi zunaj in izkoristite lepo vreme.

**»POPOLDANSKI DOLGČAS«**

* V priponki pošiljam idejo za eno trganko. ( Če bo dolgčas prevelik in ne bo ideje, kaj početi.)

**GIBALNE URICE**

Učiteljica Tina je pripravila nekaj idej za domačo jogo. Glede na lepo vreme, priporočam da ga skupaj z otrokom izkoristite in te vaje naredite zunaj.